text: Hondbóltspælarar skulu vera stórir, sterkir og kunna menna eina stóra styrki skjótt og áhaldandi í tvær ferðir 30 minuttir, við teimum støðum, sum útskifting gevur møguleika fyri. Hjá teimum eldru spælarunum er styrkivenjingin hornasteinurin innan kropsligu venjingina. Styrkivenjing kann tó skjótt gerast endamál í sær sjálvum, soleiðis at ynski um at blíva størri og sterkari kostar í mun til menningina av styrki og kvikleika. Fyri at tryggja at framgongdin í styrki sæst aftur á vøllinum, verða spælarar á eldru landsliðunum javnan testaðir.
text: #000002
text: Spælarar á A-landsliðnum vórðu testaðir fyri kortum. Styrki er ein faktorur, sum verður testaður, men tað, sum er meir áhugavert er hvørt spælararnir megnaðu at menna størri kraft skjótari enn áður, og hvussu tað er við kvikleikanum. Evnini at menna kraft skjótt, máta vit við einari loproynd.
text: #000003
text: Tá testað varð leygarmorgunin 29. Desember 2018, vóru 12 spælarar teir somu, sum vórðu testaðir leygarmorgunin 28. desember 2017. Av teimum 12 gingu 10 fram við 2,45 centimetrum í miðal, sum er ein framgongd á 5,7 prosent, ið er ein stór framgongd.
text: #000004
text: Fyri at testa kvikleikan nýta vit eina sokallaða “agility test”. Her renna spælarar eitt ávíst mynstur á vøllinum og verður tíðin frá byrjan til enda máta. Til hesa roynd hevur danska hondbóltsambandið sett nøkur markvirðir fyri nær ein er “elita”, “yvir miðal”, “undir miðal” ella “ikki nøktandi”. Her skal so havast í huga, at donsku hondbóltsharrarnir júst eru vorðnir heimsmeistarar. Av føroysku spælarunum vóru 11 “elita”, seks vóru “yvir miðal”, meðan seks vóru undir miðal. Av teimum 11, sum eisini vóru testaðir í 2017, gingu átta fram, og har fluttu seks upp í ein betri bólk, harav tveir upp í “elita”. Størstu framgongdina áttu útisetarnir Jónas Djurhuus, Helgi Hoydal og Áki Egilsnes, meðan kvikastir vóru Leivur Mortensen, Hørður Trygvason, Brandur Halgirsson og Rógvi Dal Christiansen.
text: #000006
text: Henda framgong kemur ikki av ongum. Mennirnir, eins og kvinnurnar, arbeiða støðugt við at bøta um kropsligu førleikarnar. Meðan landskapping og steypakapping er í gongd, venja flestu spælarar styrki tríggjar ferðir um vikuna. So skjótt landskappingin er av hjá einstøku spælarunum, fer fyrireikingin til landsdystirnar, m.a. móti donsku heimsmeistarunum, í gongd. Tá skulu spælarar gjarna vera enn størri, sterkari og kvikari.
text: #000007
text: Málið við hesi venjing er at spælarar skulu kunna renna skjótari, hoppa hægri, skjóta harðari, hava lættari við at bróta ígjøgnum verjuna, umframt, at tað verður lættari at steðga spælarum, ið royna at bróta ígjøgnum føroysku verjuna.
text: #000009
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000011
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000014